**VILJANDI JAHILOSS**

**RENDILEPING**

**HEA RENTNIK! LOE KINDLASTI KORRALIKULT LÄBI RENDILEPING, SEST SINA VASTUTAD NÜÜD VILJANDI JAHILOSSI VARA KUI KA TEISTE MAJAS VIIBIVATE KÜLALISTE KODUKORRA TÄITMISE EEST!**

Viljandi Jahiloss (Piiri 3A, Viljandi), 14.05.2024.a VILJANDI JAHILOSS OÜ (edaspidi rendileandja), keda esindab Meriliis Jõhve ja Kaitseliidu noorteorganisatsiooni Kodutütred peavanem **Ave Proos** isikus (edaspidi „rentnik“), kes tegutseb Kaitseliidu keskjuhatuse 28.01.2021 otsusega nr K-0.1-1/21/2261PR kinnitatud „Lepingute sõlmimise kord“ § 6 lg 6 kulujuhile lepingute sõlmimiseks antud volituse alusel, sõlmisid käesoleva rendilepingu alljärgnevas:

1. **LEPINGU OBJEKT**
	1. Käesoleva lepingu järgi rendileandja annab ja rentnik võtab rendile VILJANDI JAHILOSS OÜ’le kuuluva Viljandi Jahilossi koos seal paikneva varaga alates 24.08.2024.a kella 9:00 kuni 24.08.2024.a kella 23:00.
	2. Viljandi Jahilossi ruumide ja vara kasutusele võtmisega kinnitab rentnik, et on teadlik tema kasutusse antud ruumide ja vara seisukorrast ja tal ei ole nende suhtes pretensioone.
	3. Rentnikul ei ole õigust anda renditud ruume ja vara allrendile.
	4. Viljandi Jahilossi renditasu on **595 eurot** ning toitlustus on kokkuleppel.

1.5 Teenuste eest tasumine toimub Üürileandja poolt esitatud e-arve alusel 21 (kahekümne ühe) kalendripäeva jooksul pärast nõuetekohase arve esitamist. Üürileandja esitab arve elektrooniliselt e-arvena e-arvete operaatori vahendusel Üürniku e-arve kontole FinBite Arvekeskuses (FinBite OÜ). FinBite`i opereerib emaettevõte AS Eesti Post (reg.nr. 10328799, finbite.eu). E-arve XML formaadis fail peab vastama Eesti e-arvete standardile (https://pangaliit.ee/arveldused/e-arve).

1. **RENTNIK KOHUSTUB:**
	1. tutvuma sisekorraeeskirjadega enne peosaali/maja kasutamist ning täitma sisekorraeeskirju;
	2. kasutama rendile võetud Viljandi Jahilossi, selle vara ja välisterritooriumi heaperemehelikult ja kooskõlas heade kommetega;
	3. võtma peosaali/maja kasutusse või andma üle kokkulepitud ajal;
	4. järgima kokkuleppeid, et majas ei oleks kokkulepitust rohkem inimesi;
	5. mitte suitsetama üheski Viljandi Jahilossi ruumis. Suitsetada võib õues või terrassil, konid tuleb panna ainult selleks ettenähtud kohta ehk purki, mis asub terrassil;
	6. küünlaid kasutama majas ainult etteantud kohas, lisaks ei tohi jätta küünlaid ilma järelvalveta põlema ning ruumist lahkudes peab küünlad kustutama. Rentnik vastutab majas ja maja ümbruses tuleohutuse eest;
	7. ilutulestiku laskmine on lubatud ainult KOV kirjalikul loal, mille üürnik esitab 2 päeva enne ürituse toimumist;
	8. mitte kasutama madratsitel ja voodites ÕLI;
	9. seintel on keelatud kasutada kleepmassi, tahvlinätsu ja kinnitamiseks naelu;
	10. mitte lahti ühendama ega ümber paigutama heli- elektri ja muid seadmeid;
	11. vara majast mitte välja viima ning vara kasutama ainult sihtotstarbeliselt;
	12. mitte viima sööki ja jooki magamistubadesse;
	13. rentnik vastutab alaealiste eest, et lapsed ei roniks trepi piirete vahel, ei mängiks tulega, ei tegeleks tahtliku ilutaimede rikkumisega;
	14. mitte tooma majja lemmikloomi ilma eelneva kokkuleppeta;
	15. mitte kasutama saunalina ja voodipesu meigi maha võtmiseks, kingade puhastamiseks jne;
	16. mitte sisenema ja mitte kasutama ruume, mille osas puudub kasutamise kokkulepe.
2. **Rentnik kohustub teatama viivitamatult majas toimunud purunemisest, avariist, tulekahjust või muust ohust Viljandi Jahilossile ja varale, võttes koheselt tarvitusele abinõud kahjulike tagajärgede vältimiseks või juba ilmnenud tagajärgede likvideerimiseks. Tulekahju, pommiähvarduse vms ohu korral teavitama kiiremas korras päästeametit (112), politseid (110) või peosaali esindajat tel. 52 64 007.**
3. **Rentnik kohustub tasuma leppetrahvi 150 eurot kui majas on suitsetatud, oksendatud või urineeritud selleks mitte ettenähtud kohtades, rikutud sisekorda, maja, inventari või tekitatud muid kahjustusi rendile andja varale. Leppetrahvile lisandub kahjutasu rikutu remontimiseks ja lõhutud inventari eest.**
4. **Rentnik kohustub hüvitama rendileandjale rentniku süül tekitatud kahjud Viljandi Jahilossile ja varale. Rentniku süüks loetakse ka teiste isikute süüd, kes rendiperioodi ajal renditud Viljandi Jahilossis viibivad. Kui ruumide ja vara vastuvõtmisel rendileandja poolt ilmneb kahju tekitatud varale, koostab rendileandja selle kohta akti, mille alusel toimub kahjude hüvitamine. Kahjude hindamisel võetakse aluseks selle taastamiskulu või asjade purunemisel, lõhkumisel uute samaväärsete asjade soetuskulu. Rentnik on kohustatud hüvitama tekitatud kahju 5 (viie) tööpäeva jooksul alates arve esitamisest.**
5. **Rentnik on kohustatud täitma Viljandi Jahilossi sisekorda ja jälgima, et seda täidaksid kõik isikud, kes rendiperioodi ajal majas viibivad.**
6. **MUUD TINGIMUSED**
	1. Viljandi Jahilossi dekoreerimisel peab klient arvestama, et dekoreerimise käigus ei rikuta ega kahjustata maja ega mööblit. Ürituse dekoreerija kohustus on võtta kõik kinnitused või dekoratsioonid ürituse lõpuks maha.
	2. Rendile andjal on õigus koheselt leping lõpetada ning üritus lõpetada, kui on näha lepingu rasket ning korduvat rikkumist.
	3. Käesoleva lepingu täitmisel tekkivad vaidlused lahendatakse läbirääkimiste teel või kokkuleppe mitte saavutamise korral Eesti Vabariigi seadustega sätestatud korras.
	4. Juhul kui klient kasutab toitlustuseks teist cateringi, siis klient vastutab köögi ja peosaali heakorra ning puhtuse eest. Kliendile antakse kasutada puhas ettevalmistusruum ja peosaal. Samasugusel kujul tuleb grupi lahkudes ettevalmistusruum ja peosaal tagastada. Juhul kui köök ja söögisaal on mustad maksab klient koristustasu 150€.
	5. Käesolev leping jõustub allkirjastamisega poolte poolt.

Nimi: Ave Proos

Kaitseliidu registrikood: 74000725

Rentniku kontaktisik:
Tiina Ott, Kaitseliidu Sakala malev, Kodutütarde noorteinstruktor

Telefon: 58555092
E-posti aadress: tiina.ott@kaitseliit.ee

Rentnik (allkiri):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rendileandja (allkiri): \_\_\_\_*Meriliis Jõhve*\_\_\_\_\_\_\_\_\_\_
 *VILJANDI JAHILOSS OÜ, Viljandi Jahiloss, Piiri 3A, Viljandi, Viljandi maakond.
Telefon: +372 5264 007;*

*e-post: viljandijahiloss@gmail.com*